Борисов: Ако има предприятия, които нарушават мерките, ще ги затворим | XNEWS
Борисов: Ако има предприятия, които нарушават мерките, ще ги затворим
Автор > Тихомир Петков > 17.03.2020
“Ако има предприятия, които нарушават мерките, ще ги затворим”.
Така отговори на репортерски въпрос премиерът Бойко Борисов на извънреден брифинг тази вечер. Припомняме, че по-рано днес в “Язаки” излязоха на протест/виж тук/ стотици работещи, които се оплакаха, че работят без предпазни средства. “Ние сме казали, че поемаме 60% от заплата. То си зависи от нас. По пет пъти на ден излизаме пред вас и говорим. Когато се налага, сме максимално твърди”, допълни още Борисов.
“България се дава за пример за навременните и правилни мерки”, каза премиерът.
“Мерките са асоциализация. По един човек в магазина, на разстояние”, каза още той. Премиерът заяви, че България мобилизира всички ресурси, за да има маски и предпазни средства, като от държавния резерв се освобождава още 150 т спирт. Борисов информира, че е взето решение за затваряне на границите на ЕС за трети страни за един месец.
“Готови сме да затворим границите. Чакаме да дойде писмено решение на ЕК, някакъв списък от хора, които да преминават през границите. Чакам деня, в който да го въведа. Гранична полиция е в готовност за тези мерки”, информира още премиерът.
XNEWS.BG призовава: Останете си вкъщи – пазете човешкия живот!
Предишна новинаБосът на Лудогорец и Нова ТВ Кирил Домусчиев е заразен с коронавирус
Следваща новина Извънредно положение! Останете си вкъщи!